Diari Oficial de la Generalitat Valenciana


Sumari del DOGV 4972, del 23-03-2005 (2004/13906)

RESOLUCIÓ de 7 de setembre de 2004, del conseller d'Economia, Hisenda i Ocupació, per la qual s'autoritza determinada generació de crèdits en el pressupost del SERVEF, capítol IV, "Transferències corrents", del subprograma 322.51, "Foment d'ocupació", per un import de dos mil quatre-cents milions d'euros, que implica l'habilitació d'una nova línia de subvenció. Exp. modif.: 31.024/04.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13704


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 7 de setembre de 2004, del conseller d'Economia, Hisenda i Ocupació, per la qual s'autoritza determinada generació de crèdits en el pressupost del SERVEF, capítol IV, "Transferències corrents", del subprograma 322.51, "Foment d'ocupació", per un import de dos mil quatre-cents milions d'euros, que implica l'habilitació d'una nova línia de subvenció. Exp. modif.: 31.024/04. [2004/13940]
  
La Llei 17/2003, de 30 de desembre, de Pressupostos de la Generalitat Valenciana per a l'exercici 2004 inclou en el capítol IV del programa 322.50, "SERVEF" del pressupost de despeses de la secció 20, "Despeses diverses", la línia nominativa codificada X4437, "Finançament operacions corrents del SERVEF" i dotada amb 465.621.757 euros.
  
Per Acord de 30 de juliol de 2004, del Consell de la Generalitat Valenciana, s'autoritza l'augment en la dotació de la línia X4437, "Finançament operacions corrents del SERVEF", per un import de 2.400.000 euros, en els seus fons propis no condicionats, inclosa en l'annex de transferències corrents del programa 322.50, "SERVEF".
  
El SERVEF, a través de l'Àrea de Foment d'Ocupació, pretén impulsar d'una manera específica la contractació de desocupats a les comarques d'interior atenent les especials necessitats detectades en aquestes àrees geogràfiques en què, amb caràcter general, es presenten tendències demogràfiques recessives i una dinàmica econòmica de major debilitat enfront de les comarques litorals, on es concentra la major part de la població i de l'activitat econòmica. Per gestionar aquestes ajudes, i d'acord amb el que estableix l'Acord del Consell abans indicat, es proposa l'habilitació d'una nova línia de subvenció denominada "Subvenció a corporacions locals en el Marc del Pla de Millora de les Comarques d'Interior".
  
Per tot això, vista la proposta de la directora general del SERVEF; l'informe favorable de data 10 d'agost de 2004, de la Intervenció Delegada en el SERVEF, i l'informe favorable de la Direcció General de Pressupostos i Despeses; i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i l'article 15 de l'Ordre de 27 de febrer de 2004, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2004, resolc
  
Primer
  
Autoritzar l'increment el pressupost d'ingressos del SERVEF en 2.400.000 euros en l'aplicació pressupostària 80.70.42.5386.0376.27347.
  
Segon
  
Autoritzar l'increment del pressupost de despeses del SERVEF, i augmentar la dotació del capítol IV del subprograma 322.51, "Foment d'Ocupació", en 2.400.000 euros.
  
Tercer
  
Incloure en l'annex de transferències corrents del programa 322.51, "Foment d'Ocupació", una línia de subvenció per l'import i amb les dades descriptives que s'indiquen tot seguit:
  
 CODI: T5646
  
DENOMINACIÓ: subvenció a corporacions locals en el marc del Pla de Millora de les Comarques d'Interior
  
IMPORT: 2.400.000,00 euros
  
BENEFICIARIS: corporacions locals
  
NORMATIVA REGULADORA: Ordre Conselleria
  
Genèrica
  
DESCRIPCIÓ I FINALITAT: subvencionar la contractació de treballadors desocupats per a l'execució d'obres o de servicis considerats d'interés general i social
  
APORTACIÓ G.V. NO CONDICIONADA: 2.400.000,00
  
València, 7 de setembre de 2004.- El conseller: Gerardo Camps Devesa.